Author: Janiš Marián
Last saved by: Martincová Viera
Company: MZ SR

správa o účasti verejnosti na tvorbe Právnych predpisov

Verejnosť bola o príprave  návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov informovaná aj prostredníctvom zverejnenia predbežnej informácie a následného zverejnenia návrhu zákona vo verejnosti prístupnom informačnom systéme verejnej správy Slov-Lex. Verejnosť mala možnosť zasielať návrhy a podnety k návrhu zákona a podávať pripomienky.
Po zverejnení predbežného oznámenia prejavili záujem o rokovanie zástupcovia Slovenskej asociácie malých a stredných podnikov a živnostníkov a Slovak Business Agency. Následne došlo k rokovaniam so zástupcami Slovenskej asociácie malých a stredných podnikov a živnostníkov; zástupcovia SAMP prezentovali svoj pohľad na problematiku výkonu verejného zdravotného poistenia v SR, pričom zdôraznili problematické oblasti z pohľadu živnostníkov, malých a stredných podnikateľov. Jedná sa predovšetkým a výšku a rozsah odvodového zaťaženia; všeobecne zo strany SAMP je toto zaťaženie charakterizované ako pomerne vysoké. Obe strany skonštatovali, že v predmetnom návrhu sa nenachádzajú žiadne body, s ktorými by zástupcovia SAMP vyjadrili zásadný nesúhlas.
Zástupcovia Slovak Business Agency po oboznámení sa s textom návrhu zákona upustili od požiadavky na osobné prerokovanie návrhu právneho predpisu; podľa ich vyjadrenia po preštudovaní materiálu neidentifikovali potrebu ďalších diskusií.
V procese medzirezortného pripomienkového konania bola zo strany verejnosti podaných 15 pripomienok; z ktorých boli 3 pripomienky akceptované, 3 pripomienky čiastočne akceptované a 9 pripomienok neakceptovaných.